झुग्गी के सेप्टिक टैंक में 2 हिस्सों में कटा शव मिला
भास्कर संवाददाता | होशंगाबाद
प्रेम नगर झुग्गीबस्ती में वीभत्य हत्या हुई। एक युवक को दो हिस्सों में काटकर शव को सेप्टिक टैंक में फेंक दिया गया। शुक्रवार को बदबू आने पर शव टैंक से निकाला तो सभी के रोंगटे खड़े हो गए। युवक को जांघ के पास से काटा गया। झुग्गी अस्पताल के सामने बनी होटल मालिक सुनील राजपूत की है। युवक की उम्र 25 से 30 साल के बीच है। उसने डार्क नीली शर्ट पहनी है। शर्ट पर सुनहरे रंग के टिपके हैं। दायें हाथ में पूजन-कथा में बांधा जाने वाला कुसुम का धागा बंधा है। शरीर और चेहरा सड़ने के कारण उसकी शिनाख्त नहीं हो पाई है। कोतवाली पुलिस और एफएसएल टीम ने जांच की है।
होटल कर्मचारी दिनेश रहता था झुग्गी में: झुग्गी में शाहपुर भौंरा निवासी होटल कर्मचारी दिनेश रहता है। वह 1 मार्च से घर गया है। एफएसएल अधिकारी दीप्ति श्रीवास्तव के मुताबिक शव चार दिन पुराना बताया जा रहा है।
कई लोगों को शव दिखाया है। लेकिन पहचान नहीं हुई। जांच की जा रही है। मोनू नाम का युवक कुछ दिनों से गुम है। हालांकि यह वो है या नहीं इसकी पुष्टि नहीं हो सकी है। महेंद्र सिंह चौहान, टीआई कोतवाली
मोनू नाम का युवक गुम
टैंक में मिले युवक के शव की पहचान नहीं हुई है। हालांकि शव मोनू नाम के युवक के होने की शंका है। मोनू इटारसी का रहने वाला है। प्रेम नगर में उसका आना-जाना है।
ऐसे चला पता
प्रेम नगर की सुमन बाई, पिंकी जाटव, लक्ष्मी बाई पार्षद शिल्पा तेज कुमार गौर ने बताया बदबू की शिकायत की। पार्षद पति तेज कुमार गौर ने स्वीपर बंटी और दीपक को सफाई करने पहुंचाया। बंटी और दीपक ने टैंक पर ढकी फर्सी हटाई तो उसमें एक लाश देखी। झुग्गी मालिक सुनील ने पुलिस को शव की सूचना दी।
होशंगाबाद| शव की सूचना के बाद जांच करती पुलिस।
hin_Deva bho_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva